"జీసస్ క్రైస్టు ప్రచారానికి ఇన్ని వస్తువులు ఉపయోగించరాదు. చెప్పదల్చుకున్నది మంచి విషయం అయితే వినేవాళ్ళు తమంతట తాము వస్తారు" అనినిజమే కదా!"జీసస్ క్రైస్టు చాలా సాదాసీదాగా ఏ హంగులూ లేకుండా ప్రచారం చేశాడు. ఆ ప్రచారం దేనిని గురించి? తనని గురించి కాదు. అందరికీ పనికి వచ్చే మంచి విషయాలని గురించి! ఆయన చెప్పే మంచిని విని జనం ఆకర్షితులై తమంతట తాముగా ఆయన దగ్గరకెళ్ళారు. కొత్త మతం పుట్టింది. ప్రపంచ చరిత్ర మారిపోయింది.కానీ సొంతానికి 'నేను నేను నేను' అని చేసుకునే ప్రచారం ఆ నేనుతోనే వెళ్ళిపోతుంది. శాశ్వతం కాదు.మళ్ళీ మొదటికొస్తే-అసలు పబ్లిసిటీ ఎందుకూ?పబ్లిసిటీ అన్న పదంలోనే భయం తొంగి చూస్తూ వుంటుంది.నేను విజయం సాధించగలనో లేదో!నేను నా కాళ్ళమీద నిలబడగలనో లేదో!నాకు నిజంగా శక్తి సామర్థ్యాలు ఉన్నాయో లేదో!పక్కవాడికి నాకంటే ఎక్కువ సామర్థ్యం వుందేమో!ఒక్క మాటలో చెప్పాలంటే పబ్లిసిటీ అంటే ఇన్ ఫీరియారిటీ కాంప్లెక్స్!" అన్నాడు.ఈ స్కైలాబ్ అనేవాడికి వేపకాయంత వెర్రి వుందేమో అని అనుమానిస్తున్న కొంతమందికి ఆ దెబ్బతో స్కైలాబ్ కి వేపకాయంత వెర్రే కాదు. పుచ్చకాయంత పిచ్చి వుందని రుజువైపోయింది.సరిగ్గా అదే టైంలో -ప్రగతికి వస్త్రాపహరణం చెయ్యడంలో విఫలమై పరాభవంతో భగభగలాడుతున్న కెప్టెన్ టూటూ సర్వాధికారి రూపంలో అక్కడ 'ప్రత్యక్షమై' గర్జిస్తున్నట్లు అన్నాడు."స్కైలాబ్! ఈ భూగోళాన్ని మేం వశపరుచుకున్నాం కదా. మనుషులని జంతువుల్లా మార్చేస్తున్నాం. బట్టలు లేకుండా చేశాం. ఇళ్ళు లేకుండా చేశాం. వాహనాలు లేకుండా చేశాం. వంట ఇంక వుండకూడదని చెప్పాం. మిగిలిపోయినది ఇంకొక్క ముఖ్యమైన విషయం నీటి సరఫరా!""నీటి సరఫరానా?" అని నవ్వాడు స్కైలాబ్."నీటి సరఫరా విషయంలో నువ్వేం చెయ్యగలవు? మహా మహా కొమ్ములు తిరిగిన వాళ్ళే జనానికి తాగే నీళ్ళు ఇవ్వలేకపోయారు. ఎప్పుడో పాతకాలంలో కుళాయిల్లో రోజూ నీళ్ళు వచ్చేవి. ఇప్పుడు వారానికో పది రోజులకో ఓ అరగంట వదిలే అదే మహాభాగ్యంగా వుంది కదా" అన్నాడు.తోక తొక్కిన తాచులాగా లేచాడు కెప్టెన్ టూటూ."అవును! నిరంతర నీళ్ళ ప్రాబ్లెం! ఎందుకనీ? ఎందుకని అంటే మొహాలు కడగడానికి నీళ్ళు, పళ్ళు తోముకోవడానికి నీళ్ళు, స్నానానికి నీళ్ళు, తాగడానికి నీళ్ళు, వంటకి వేరే నీళ్ళు, టాయిలెట్లకు వేరే నీళ్ళు, క్రిమినల్ వేస్ట్ ఆఫ్ వాటర్" అన్నాడు."ఈ వేస్టుని ఎలా నిరోధిస్తావ్?" అన్నాడు స్కైలాబ్."సింపుల్! ప్రతి నాలుగు రోడ్ల కూడలి దగ్గర ఒక గుంట త్రవ్విస్తాను. వాటర్ టాంకర్ లతో ఆ గుంటల్లో నీళ్ళు పోయిస్తాను. అన్ని అవసరాలకీ అవే నీళ్ళు. నీళ్ళని బిందెలతో చెంబులతో ఎవరూ ఎత్తుకెళ్ళి ఎక్కడా పారపోయకూడదు. ఆ గుంటలోనే దిగి నీళ్ళు తాగాలి. ఒళ్ళు తడుపుకోవాలి. తక్కిన జంతువులని చూసి నేర్చుకోండి. మీరూ జంతువులే! నో లగ్జరీస్!"ఈ భూగోళం మీద మనుషులని జంతువులుగా ఎలా మార్చాలో కెప్టెన్ టూటూ చెబుతూ వుంటే నిర్వేదంగా వింటున్నాడు స్కైలాబ్. "ఇంతటితో అయిపోయిందనుకోకు. ఇంకా మనం చెయ్యాల్సినవి చాలా వున్నాయి" అన్నాడు కెప్టెన్ టూటూ."ఇంకేమిటి?" అన్నాడు స్కైలాబ్."మనిషి తన తిండికీ, బట్టకీ, విలాసాలకీ ఎంత టైమూ, డబ్బు వేస్ట్ చేస్తున్నాడో చెప్పలేం! ఆ తరువాత మళ్ళీ అంతగా టైమూ, డబ్బు వేస్ట్ చేసేది దేనికో తెలుసా?"క్షణం కూడా ఆలోచించకుండా జవాబు చెప్పాడు స్కైలాబ్."తెలుసు""ఏమిటి?"కుటుంబం-సంసారం-బంధాలు""గుడ్! కరెక్ట్ గా గెస్ చేశావు" అన్నాడు కెప్టెన్.స్కైలాబ్ చిన్నగా అన్నాడు "అంటే మనుషుల మధ్య ఇకనుంచీ బంధాలు, అనుబంధాలూ వావి వరసలూ, బంధుత్వాలు ఇంకేమీ వుండకూడదని అంటావా?""సరిగ్గా అదే చెబుతున్నాను. మనుషులు తాము సుఖపడడంతో ఆగదు. తమతో పాటు తమ పెళ్ళాం పిల్లలు సుఖపడాలి. ఆ తర్వాత ఏడుతరాల పాటు తనవాళ్ళు కాలుమీద కాలు వేసుకుని కూర్చుని తినాలి. దానికోసం ఆరాటం, ఎత్తులు, పై ఎత్తులు, రాజకీయాలు, కుట్రలు, కావేషాలు, కార్పణ్యాలు. ఇకనుంచి అవన్నీ బంద్. ఇకపైన ఎవ్వరూ కూడా నా వాళ్ళు అనీ, నా భార్య, నా భర్త, నా పిల్లలు, నా తల్లిదండ్రులు, నా బంధువులు అనడానికి వీల్లేదు. అచ్చం జంతువుల్లాగే వుండాలి మనుషులు. మేకలకీ, గొర్రెలకీ కుటుంబాలు వుంటాయా? కుటుంబం వుండదు. కానీ ఆడ జంతువు గర్భధారణకి సహకరించడానికి కొన్నాళ్ళపాటు ఒక మగ జంతువు దగ్గరవుతుంది. తన డ్యూటీ నిర్వర్తించి వెళ్ళిపోతుంది. ఆ తరువాత పిల్లలు పుడతాయి. అవి ఆహారం సంపాదించుకునే వయస్సు వచ్చేదాకా తల్లి కనిపెట్టుకుని వుంటుంది. ఆ తరువాత తల్లీలేదు, పిల్లలూ లేరు. ఎవరి దోవ వాళ్ళదే. అవునా! ఈ భూలోక వాసులంతా ఇకనుంచి అలాగే వుండాలి. మినిమమ్ సాహచర్యం. మాగ్జిమమ్ రిజల్టు" అన్నాడు కెప్టెన్ టూటూ.
"jeesus criestu prachaaraaniki inni vastuvulu upayogincharaadu. cheppadalchukunnadi manchi vishayam ayithe vinevaallu tamantata taamu vastaaru" aninijame kada!"jeesus criestu chala saadaasiidaagaa e hanguluu lekunda prachaaram cheshaadu. aa prachaaram denini gurinchi? tanani gurinchi kaadu. andarikee paniki vache manchi vishayaalani gurinchi! aayana cheppe manchini vini janam aakarshitulai tamantata taamugaa aayana daggarakellaru. kotta matham puttindi. prapancha charitra maaripoyindi.cony sontaaniki 'nenu nenu nenu' ani chesukune prachaaram aa nenuthone vellipotundi. saasvatam kaadu.mallee modatikoste-asalu publicity endukuu?publicity anna padamlone bhayam tongi chustuu vuntundi.nenu vijayam saadhinchagalano ledho!nenu naa kaallameeda nilabadagalano ledho!naaku nijamgaa sakti saamarthyaalu unnayo ledho!pakkavaadiki nakante ekkuva saamarthyam vundemo!okka maatalo cheppalante publicity ante in feeriarity complexes!" annadu.ee skylab anevaadiki vepakaayanta verri vundemo ani anumaanistunna kontamandiki aa debbatho skylab ki vepakaayanta verrey kaadu. puchchakaayanta picchi vundani rujuvaipoyindi.sarigga adhe taimlo -pragatiki vastraapaharanam cheyyadamlo viphalamai paraabhavamtho bhagabhagalaadutunna kepten tootoo sarvaadhikaari roopamlo akkada 'pratyakshamai' garjistunnatlu annadu."skylab! ee bhuugolaanni mem vasaparuchukunnam kada. manushulani jantuvulla marchestunnam. battalu lekunda chesham. illu lekunda chesham. vaahanaalu lekunda chesham. vanta inka vundakudadani cheppam. migilipoyinadi inkokka mukhyamaina vishayam neeti sarafara!""neeti sarafarana?" ani navvaadu skylab."neeti sarafara vishayamlo nuvvem cheyyagalavu? mahaa mahaa kommulu tirigina vaalle jananiki taage neellu ivvalekapoyaru. eppudo paatakaalamlo kulaayillo roojoo neellu vachevi. ippudu varaniko padi rojulako oo araganta vadile adhe mahabhagyamga vundi kada" annadu.thoka tokkina tachulaga lechaadu kepten tootoo."avunu! nirantara neella problem! endukanee? endukani ante mohalu kadagadaaniki neellu, pallu tomukovadaniki neellu, snaanaaniki neellu, taagadaaniki neellu, vantaki vere neellu, toiletlaku vere neellu, criminal wayst af water" annadu."ee vestuni ela nirodhistav?" annadu skylab."simpul! prati naalugu rodla koodali daggara oka gunta travvistaanu. water tankar latho aa guntallo neellu poyistaanu. anni avasaraalakii ave neellu. neellani bindelatho chembulatho evaruu ettukelli ekkada paarapoyakudadu. aa guntalone digi neellu taagaali. ollu tadupukovali. takkina jantuvulani chusi nerchukondi. meeroo jantuvule! noo lagjaris!"ee bhoogolam meeda manushulani jantuvulugaa ela maarchaalo kepten tootoo chebutuu vunte nirvedamgaa vintunnadu skylab. "intatitoe ayipoyindanukoku. inka manam cheyyalsinavi chala vunnayi" annadu kepten tootoo."inkemiti?" annadu skylab."manishi tana tindiki, battaki, vilaasaalakii entha taimuu, dabbu wayst chestunnado cheppalem! aa taruvaata mallee antagaa taimuu, dabbu wayst chesedi deniko telusa?"kshanam kuudaa alochinchakunda jawabu cheppaadu skylab."telusu""emiti?"kutumbam-samsaaram-bandhaalu""gud! correct gaa gess chesavu" annadu kepten.skylab chinnagaa annadu "ante manushula madhya ikanunchi bandhaalu, anubandhaaluu vaavi varasaluu, bandhutvaalu inkemi vundakudadani antava?""sarigga adhe chebutunnaanu. manushulu taamu sukhapadadamtho aagadu. tamatho paatu tama pellaam pillalu sukhapadaali. aa tarvaata edutarala paatu tanavaallu kaalumeeda kaalu vesukuni kuurchuni tinaali. daanikosam aaraatam, ettulu, pai ettulu, rajakeeyaalu, kutralu, kaaveshaalu, kaarpanyaalu. ikanunchi avannee band. ikapaina evvaruu kuudaa naa vaallu any, naa bharya, naa bharta, naa pillalu, naa tallidandrulu, naa bandhuvulu anadaaniki veelledu. acham jantuvullage vundaali manushulu. makalakee, gorrelakee kutumbaalu vuntaya? kutumbam vundadu. cony aada jantuvu garbhadhaaranaki sahakarinchadaaniki konnallapatu oka maga jantuvu daggaravutundi. tana dutey nirvartinchi vellipotundi. aa taruvaata pillalu pudataayi. avi aahaaram sampaadinchukune vayassu vachedaka talli kanipettukuni vuntundi. aa taruvaata talleeledu, pillaluu leru. evari dova vallade. avuna! ee bhooloka vasulanta ikanunchi alaage vundaali. minimam saahacharyam. magjimam rijaltu" annadu kepten tootoo.